அப்போது பத்திரிகையாளர்களிடம் பேசிய அவர், “இரண்டு நாட்களுக்கு முன்பு ஜெயிலில் இருக்கும் குற்றவாளி செந்தில் தங்களின் இடத்தை அபகரித்து வைத்து இருப்பதாக ஆளுநர் மாளிகையில் புகார் தெரிவித்தனர். அதனால் அந்த நில அபகரிப்பு தொடர்பாக சம்பந்தப்பட்ட அதிகாரிகளிடம் ஆய்வு செய்தோம். கடந்த காலங்களில் பாதிக்கப்பட்டவர்கள் அளித்த புகாரின் பேரில் நடவடிக்கை எடுக்காத காவல்துறையினரின் பட்டியலைக் கேட்டிருக்கிறேன். தவறு செய்தது யாராக இருந்தாலும் அவர்கள் மீது நடவடிக்கை எடுக்கப்படும். ரவுடிகள் தொடர்பான புகார்கள் வந்தால் பாதிக்கப்பட்டவர்களுக்கு பாதுகாப்பு அளித்து உடனடியாக நடவடிக்கை எடுக்கப்படும். துணைநிலை ஆளுநருக்கு வரும் புகார்கள் மீது உடனடியாக நடவடிக்கை எடுக்கப்பட்டு வருகிறது. நில அபகரிப்பு தொடர்பாக காவல் நிலையங்களில் புகர் அளிக்கப்பட்டால் அதன் மீது உடனடியாக நடவடிக்கை எடுக்க உத்தரவிட்டிருக்கிறேன். நில அபகரிப்பு புகார்களில் அரசியல் பிரமுகர்கள் சம்பந்தபட்டு இருந்தால் பாரபட்சமின்றி குற்றவாளிகள் பட்டியலில் சேர்க்க வேண்டும்” என்று தெரிவித்தார்.